# Virginiantupakka

| Virginiantupakka |
| --- |
|  |
| Tieteellinen luokittelu |
| Kunta: | Kasvit Plantae |
| Kladi: | Putkilokasvit Tracheophyta |
| Kladi: | Siemenkasvit Spermatophyta |
| Kladi: | Koppisiemeniset Angiospermae |
| Kladi: | Aitokaksisirkkaiset Eudicots |
| Kladi: | Asteridit |
| Lahko: | Solanales |
| Heimo: | Koisokasvit Solanaceae |
| Alaheimo: | Nicotianoideae |
| Tribus: | Nicotianeae |
| Suku: | Tupakat *Nicotiana* |
| Laji: | *tabacum* |
| Kaksiosainen nimi |
| Nicotiana tabacum L. |
| Katso myös |
|   Virginiantupakka Wikispeciesissä   Virginiantupakka Commonsissa
 |
| Infobox OKNimi-testi OK |

**Virginiantupakka** eli **tupakka** (*Nicotiana tabacum*) on Keski-Amerikasta ja pohjoisesta Etelä-Amerikasta kotoisin oleva koisokasvi, jonka kuivattuja lehtiä on eri tavoin valmistaen käytetty vuosituhansien ajan nautintoaineena ja rituaalien elementtinä. Intiaanit viljelivät alun perin ns. palturitupakkaa (*Nicotiana rustica*) eli kessua (mahorkkaa) Pohjois-Amerikassa ja virginiantupakkaa Keski- ja Etelä-Amerikassa. Virginiaan laji tuli Länsi-Intiasta eurooppalaisten mukana. Kasvi sisältää myrkyllisiä alkaloideja kuten nikotiinia ja sen rakenteellista isomeeria anabasiinia.

## Kasvatus

Virginiantupakka kasvaa 125 cm korkeaksi. Sillä on punaiset, torvimaiset kukat.

Kasvina tupakka pystyy tulemaan toimeen hyvinkin vaihtelevissa ilmasto-olosuhteissa ja suurehko osa sen viljelystä tapahtuukin Yhdysvaltain pohjoisvaltioissa kuten Virginiassa, vaikka aromikkaimpia lajikkeita kasvaakin lämpimimmillä leveysasteilla. Luonnonvaraisena virginiantupakka kasvaa Meksikossa, Pohjois-Amerikassa ja Länsi-Intiassa. *Nicotianaksi* tupakkaa on alettu kutsua ranskalaisen diplomaatin Jean Nicot'n mukaan. Hän toi tupakan Ranskaan vuonna 1560.

Nautintoainekäytön lisäksi tupakkaa kasvatetaan koristekasvina, ja Suomen perinnekasviyhdistys pyrkii pitämään tupakan kasvatuksen osaamista elossa.

## Käyttö

*Pääartikkeli: Tupakka*
Tupakkaa viljellään nikotiinipitoisten lehtiensä takia pääasiassa tupakkateollisuuden tarpeisiin, joka tuottaa tupakkatuotteita. Alun perin tupakan käyttö on ollut lääkinnällistä, mutta nykyään kaupoissa myytävä tupakka on täynnä erilaisia synteettisiä aineita, joiden tarkoitus on lisätä sen tehoa päihteenä. Tupakalla on hoidettu monia vaivoja kuten ihottumaa, munuaissairauksia, kiputiloja ja jopa matoja. Savukkeiden jälkeen suosituimpia tapoja nauttia tupakkaa ovat piippu, sikari, bidi ja suunuuska. Harvinaisempia muotoja ovat nenänuuska ja varsinainen purutupakka.

## Katso myös

* Tupakan synty (suomalainen kertomus)

## Lähteet

## Aiheesta muualla

* Laji.fi: Virginiantupakka (*Nicotiana tabacum*)
* Kassu – Kasvien suomenkieliset nimet: Virginiantupakka (*Nicotiana tabacum*)
* UniProt: Taxonomy - *Nicotiana tabacum* (englanniksi)
* Global Biodiversity Information Facility (GBIF): *Nicotiana tabacum* (englanniksi)
* United States Department of Agriculture (USDA): *Nicotiana tabacum* (englanniksi)
* Flora of China: *Nicotiana tabacum* (englanniksi)
* Dr. Duke's Phytochemical and Ethnobotanical Databases: Nicotiana tabacum (Arkistoitu – Internet Archive) (englanniksi)
* PheroBase: Plant Compounds of Nicotiana tabacum , the *Virginian tobacco* (englanniksi)
* PheroBase: Floral volatiles of *Nicotiana tabacum* (englanniksi)